Anunțul a fost făcut...

Președintele de onoare al PSD, Ion Iliescu nu l-ar sfătui pe Victor Ponta să candideze la președinție în 2014. Fostul șef al statului spune însă că decizia le aparține premierului și partidului.

Întrebat de gândul , la o recepție la Palatul Parlamentului unde a fost invitat alături de premier, dacă l-ar sfătui pe Ponta să își asume ipostaza de candidat la prezidențiale vehiculată intens în ultimele luni în PSD, Iliescu a fost mai degrabă reținut.

„Nu știu. Înțeleg și reținerile lui. Este încă tânăr. Ar fi bine un președinte dintr-o generație mai înaintată și el să-și folosească potențialul pe care îl are în activitatea guvernamentală”, i-a sugerat fostul președinte să nu candideze.

Decizia va fi însă a PSD, susține Iliescu: „Partidul va decide. Și el”, a adăugat președintele de onoare al PSD, evitând să se pronunțe asupra ipotezei ca partidul să susțină un candidat din afara sa, dar aprobând numirea lui Călin Popescu Tăriceanu la președinția Senatului.

Cât despre ruperea USL, Iliescu s-a resemnat: „Așa-i viața. Trebuie luată ca atare”.